આ નવા શો વિશે વાત કરતાં નિર્માતા – અભિનેતા, જે ડી મજેઠીયા કહે છે, “‘ખિચડી’ જેવા શો થકી અમે પારિવારિક દર્શકો ઉપર ધ્યાન કેન્દ્રિત કરી રહ્યાં છીએ. આ એક એવો શો છે જે ભેગાં મળવાની અને પરિવાર સાથે મળીને જુએ તે વાત શકય બનાવે છે. આજના વિભક્ત કુટુંબોના સમયમાં અમે સંયુક્ત કુટુંબની મીઠાશ ફરીથી લઈ આવીએ છીએ. શો પરના અમારા એકબીજા સાથે ગૂંથાયેલા પરિવારની જેમ દર્શકો પણ ભેગા મળે અને આ હાસ્યના શોને માણે તેવું અમે ઇચ્છીયે છીએ. પરિવારોને ‘ખિચડી’ જેવી પારિવારિક કોમેડી શો વડે બાંધી રાખવો ઘણી સારી વાત છે.”